### Resume

Hvert fjerde år er der valg til repræsentantskabet i EWII, og et nyt repræsentantskab skal tiltræde 1. januar 2023. Det indstilles, at Byrådet træffer beslutning om [adresse] eventuelle deltagelse i valget.

### Sagsfremstilling

Et nyt repræsentantskab i EWII skal tiltræde 1. januar 2023 for en 4-årig periode, hvorfor repræsentantskabsvalg pågår i løbet af efteråret 2022. Der kan stemmes i perioden 1. til 15. november 2022 kl. 16. Selve repræsentantskabet består af 120 medlemmer fra de seks valgkredse – Vejle, Kolding, Vejen, Middelfart, Fredericia og [adresse] – samt to medarbejderrepræsentanter. I den nuværende fordeling har Øvli Poulsen 33 medlemmer.

Vejle Kommune som organisatorisk enhed råder over et antal stemmer for de adresser, der i dag forsynes med vand, varme og/eller el fra EWII. Der opnås én stemme pr. installationsadresse. Det har ikke været muligt at få oplyst det nøjagtige antal installationsadresser men ud fra særskilte opgørelser og forsyningsselskabers forsyningsnet skønnes ca. 250.

Vejle Kommune kan vælge af anvende stemmerne bl.a. med afsæt i følgende modeller:

1. Vejle Kommune gør ikke brug af sine stemmer.
2. Det samlede antal stemmer fordeles til de politiske partier/løsgænger ud fra den d’Hondtske model.
3. Det samlede antal stemmer fordeles ligeligt til de politiske partier/løsgænger.
4. Byrådet fordeler det samlede antal stemmer på de ønskede kandidater.

Vælges model 2 eller 3 anbefales, at der udpeges valgansvarlig fra hvert parti, som valgprocessen koordineres med. Vælges model 4 anbefales det, at Økonomiudvalget bemyndiges til at fordele de samlede stemmer blandt de opstillede kandidater, og som valgprocessen koordineres med.

Den samlede kandidatliste for Øvli Poulsen fremgår som bilag.

Vejle Kommune har ikke deltaget i repræsentantskabsvalget tidligere. Den nuværende energisituation har dog tydeliggjort, at kritisk infrastruktur i høj grad er forbundet med energi, da energiforsyningen er afgørende for at kunne opretholde vigtige funktioner. I denne sammenhæng spiller EWII/TREFOR en afgørende rolle for Vejle Kommune som organisation men også for borgere og virksomheder bosat i Vejle Kommune.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Byrådet.

### Kommunaldirektøren indstiller,

|  |  |
| --- | --- |
| at | Byrådet træffer beslutning om deltagelse i valget, |
| at | Byrådet, under forudsætning af, at der træffes beslutning om deltagelse i valget, beslutter efter hvilken model stemmerne skal fordeles, og |
| at | Byrådet i tilfælde af at model 2 eller 3 besluttes, udpeger valgansvarlige, og i tilfælde af at model 4 besluttes, bemyndiger Økonomiudvalget til at beslutte stemmernes samlede fordeling. |

### Beslutning

Borgmesteren stillede følgende ændringsforslag der erstatter indstillingerne i sagen:

”At der indledes drøftelser med de øvrige kommuner og EWIs ledelse om et mere direkte samarbejde vedr. den strategiske retning og interessevaretagelse.”

Ændringsforslaget blev godkendt.

Fraværende: Cirkeline Thorsen. I stedet mødte Palle Johnsen.